ДГ „Вълчо Иванов”, с. Ставерци, общ. Долна Митрополия, обл. Плевен, ул. „Бачо Киро”- 1, e-mail: cdg.staverci@abv.bg , тел.: 06550/2054 и 0885334860

УТВЪРДИЛ:

Габриела Тодорова

 Директор на ДГ „Вълчо Иванов“

ПРОГРАМА

ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ

НА ДЕТСКА ГРАДИНА

„ВЪЛЧО ИВАНОВ”

С. СТАВЕРЦИ

ЗА УЧЕБНАТА 2021/2022 ГОДИНА

Приета на Педагогически съвет, проведен на 29.09.2021 г., Протокол №1 и утвърдена със Заповед №27/29.09.2021 г.

І.ВЪВЕДЕНИЕ

Програмата за предоставяне на равни възможности за приобщаване на децата от уязвими групи на ДГ „Вълчо Иванов” е разработена на основание чл. 263, ал. 1, т. 9 от Закона за предучилищно и училищно образование и Наредба за приобщаващо образование, в съответствие с рамкови европейски и национални документи и определените приоритети за развитие в сферата на предучилищното образование. Представени са основните документи, регламентиращи необходимостта от образование за всички и са анализирани социалните предпоставки и дейности за приобщаващо образование. Програмата конкретизира ключовите мерки в:

* Националния план за интегриране на деца със специални образователни потребности и/или с хронични заболявания в системата на народната просвета;
* Стратегията за образователна интеграция на деца и ученици от етническите малцинства /2020-2024 г./;
* Конвенцията на ООН за правата на детето, която е ратифицирана и е станала част от вътрешното ни законодателство;
* Световната програма на ЮНЕСКО и ООН "Образование за всички";
* Закона за закрила на детето;

Програмата представя:

• анализ – определяне на уязвимите групи деца в ДГ „Вълчо Иванов” и прилагане на мерки, свързани с превенцията, за предоставяне на равни възможности за приобщаване;

• дефиниране на дейности, насочени към предоставяне на равни възможности за приобщаване на децата от уязвими групи, с цел създаване на необходимите условия за ефективно приобщаващо образование на децата в предучилищна възраст, чрез използване на интерактивни методи на преподаване, повишаване квалификацията на учителите, превръщане на детската градина в желана територия - подобряване на материално-техническата база, включване на децата в различни допълнителни форми и дейности, проекти, целодневна организация на образователния процес, приоритети, дефинирани в Стратегията за развитие на детската градина, Годишния план за цялостната дейност на детската градина и Плана за квалификация на педагогическите кадри.

• обмен на добри и работещи практики, между заинтересованите страни.

 ІІ.АНАЛИЗ НА СЪСТОЯНИЕТО В ДЕТСКАТА ГРАДИНА

ДГ „Вълчо Иванов”, с. Ставерци е единствена за селото. Педагогическите специалисти, работещи в нея са квалифицирани и мотивирани да работят и да се развиват в работата си с децата, помощният персонал е всеотдаен и съпричастен към педагогическата дейност. Условията за възпитание и образование в детската градина са много добри, жизнената среда на децата отговаря на изискванията за безопасност, естетика и комфорт. Обзавеждането и интериорът на групите са съобразени с възрастовите и индивидуални потребности на децата. В групите са създадени оптимални условия за доминираща образователна дейност, набавени са учебни книжки, помагала и пособия за подлежащите на предучилищно и задължително предучилищно образование деца. В началото на учебната 2021/2022 година броят на децата, записани в детската градина е 34 деца на възраст от 3 до 6 години, разпределени в две разновъзрастови групи. Етническият състав на децата е разнороден – преобладаващият процент деца е от ромския етнос. Към настоящият момент в детската градина няма деца със специални образователни потребности. Семейният и социален статус на родителите на записаните деца в детската градина е в по-голямата си част нисък – повече от родителите са безработни и с нисък образователен статус, но полагат усилия децата им да имат достъп до образование. Родителите уважават различията в етническия произход, толерантни са, уважават културните и религиозни ценности на различните етноси и много от тях участват активно в мероприятията от културния календар на детската градина. Децата са социализирани, по-голямата част от тях се познават по между си, обичат се и остават приятели и след завършване на детската градина. Анализът на данните на записаните деца за учебната година, както и социалният статус на техните семейства показва, че в детската градина има голям брой деца от уязвими групи, които се нуждаят от подкрепа. Това налага в детската градина да се разработва Програма за предоставяне на равни възможности за приобщаване на децата от уязвими групи.

 „Приобщаване“ означава много повече и от „включване“. Често системата на образование включва децата, но не им осигурява поддръжка, докато приобщаващото образование предполага децата да са част от общността, да получават адекватна подкрепа да учат, да участват, да развиват пълния си потенциал, да се сближават с другите, да се чувстват приети и ценени и да преживяват успех в обучението и в живота. В тази програма определяме приобщаващото образование като крачка по пътя за постигане на крайната цел - създаване на приобщаващо общество, което да позволи на всички деца и възрастни, независимо от пол, възраст и етническа принадлежност, наличие или отсъствие на нарушения в развитието, или със заболявания, да участват в живота на обществото и да имат своя принос, защото именно в такова общество различията се уважават и се ценят, а с дискриминацията и предразсъдъците в ежедневния живот и в дейността на институциите се води активна борба.

ІІІ. ЦЕЛИ НА ПРОГРАМАТА

1.Гарантиране на достъп не само до образование, но и осигуряване на смислово участие, постижения и успехи, осигуряване на приобщаващо образование за всички деца в детската градина, независимо от техните силни или слаби страни в която и да било област, като те стават част от общността:

* подкрепа на самостоятелната активност на детето, с което да се подпомогне овладяването на важни житейски и социални умения;
* активно участие в образователния процес;
* вариативност при организацията на образованието и възпитанието;
* партньорски отношения с родителите.

2.Готовност и нагласа за промяна на детската градина, като система, за да отговори на нуждите на всяко дете за приобщаването - предполагаме равни възможности за участие и научаване, като се зачита личният избор при изготвяне на образователната програма и осигуряването на педагогическата подкрепа.

|  |
| --- |
| ІV.ПЛАН ЗА ИЗПЪЛНЕНИЕ НА ПРОГРАМАТА |
| Мерки за реализиране на политиките | Отговорник | Срок за изпълнение | Индикатори |
| 1.МЕРКИ ЗА ПРЕДОСТАВЯНЕ НА РАВНИ ВЪЗМОЖНОСТИ И ЗА ПРИОБЩАВАНЕ НА ДЕЦАТА ОТ УЯЗВИМИ ГРУПИ В ДЕТСКАТА ГРАДИНА |
| 1.1.Осигуряване на позитивна образователна среда – добър микроклимат и атмосфера на взаимоотношения и управление детската градина  |
| 1.1.1.Разработване и изпълнение на политики в детската градина |
| 1.1.1.1 Актуализиране на мерки за предоставяне на равни възможности и за приобщаване на децата от уязвими групи в детската градина | Комисия за превенция на деца в риск | м.10.2021 г. | Участие в живота на детската градина - реализиране на дейности чрез допълнителните форми – напр.игри на етносите, празници на етносите и др.  |
| 1.1.1.2.Иницииране на информационна кампания за предоставяне на равни възможности и за приобщаване на децата от уязвими групи в детската градина | Учителите по групи | м.01.2022 г. | Изработени табла,  брошури |  |
| 1.1.1.3. Повишаване интереса на децата, чрез участие в мероприятия на детската градина. Отбелязване на: Ден на толерантността, Ден на християнското семейство, Коледа, Баба Марта, здравни беседи по групи и др. | Учители по групи, Медицинско лице | 2021/2022 г. | Брой проведени мероприятия, Брой участвали деца |
| 1.1.1.4.Планиране и осъществяване на контрол, върху спазването на дейностите и приобщаване на децата от уязвими групи в детската градина и на политиките и дейностите за приобщаване на децата от уязвими групи в детската градина от учителите и мед. лице | Директор | 2021/2022 г. | Брой извършени проверки Брой проверени  |
| 1.2 Повишаване на качеството на образованието като предпоставка за развитие на личността на всяко дете |
| 1.2.1.Квалификация на педагогическите специалисти, насочена към предоставяне на равни възможности за приобщаване на децата от уязвими групи, развитие на толерантността. | ДиректорКомисия по квалификационната дейност/МО | 2021/2022 г. | Брой обучени учители |
| 1.2.2.По-голяма атрактивност на преподавания материал чрез електронни уроци, интерактивни методи, онагледяване, практическа насоченост | Учителите | 2021/2022 г. | Брой извършени проверкиБрой проведени открити ситуации |
| 1.2.3.Планиране и реализиране на обучение, ориентирано към потребностите на всяко дете - личностно ориентиран подход | Учителите | 2021/2022 г. | Брой извършени проверки |
| 1.2.4.Анализиране на резултатите от обучението по отделните образователни направления, спрямо очакваните резултати | Учителите | 2021/2022 г. | Резултати от обучението |
| 1.3.Достъп до качествено образование за деца от различен етнос и с различен социален статус |
| 1.3.1. Включване и равнопоставеност на всички деца в детската градина до всички форми на образование | Учителите  | 2021/2022 г. | Брой включени деца |
| 1.3.2. Подобряване възможностите за обучение на деца със СОП /при наличие на такива/ -осигуряване на допълнителна подкрепа - прилагане на единна методика за оценяване | Учителите, работещи с деца със СОП Педагогически специалисти от РЦПППО | 2021/2022 г. | Брой разработени индивидуални образователни програми |
| 2.ПОЛИТИКИ ЗА ВЗАИМОДЕЙСТВИЕ, МЕЖДУ УЧАСТНИЦИТЕ В ПРОЦЕСА НА ПРИОБЩАВАЩО ОБРАЗОВАНИЕ |
| 2.1.Повишаване участието и ангажираността на родителите и обществеността |
| 2.1.1 .Включване на родителската общност за повишаване на активността й и сътрудничество с ръководство на детската градина | Директор, Комисия за работа с родителите | 2021/2022 г. | Брой инициативи |
| 2.1.2.Разчупване стереотипа на провеждане на родителски срещи | Директор,учителите | 2021/2022 г. | Брой родителски срещи |
| 2.1.3.Сътрудничество с различни организации – Дирекция „Социално подпомагане”, отдел „Закрила на детето”и др. | Комисия за превенция на деца в риск, Комисия за работа с родителите | 2021/2022 г. | Брой срещи |
| 2.2.Утвърждаване на индивидуално и групово наставничество |
| 2.2.1.Планиране на дейности в групите, насочени към идентифициране на деца в риск и индивидуалното им консултиране и работа с родителите | Учителите по групи | 2021/2022 г. | Брой консултации |
| 3.ПОЛИТИКИ ЗА ОТЧИТЕНЕ НА ДЕЙНОСТИТЕ ЗА ПРИОБЩАВАЩОТО ОБРАЗОВАНИЕ |
| 1.3.Отчет на дейностите и мерките по програмата | Комисия рискКомисия за работа с родителите | м.02.2022 г.м.06.2022 г. | Брой отчети |

Дейностите и мерките по програмата подлежат на актуализация ако Педагогическият съвет прецени, че спецификата на образователно-възпитателния процес налага това, както и при промяна на действащите политики и нормативни документи на МОН.